ธนาคาร ซีไอเอ็มบี ไทย มอบโปรโมชั่นดีๆ ให้ธุรกิจสู้ปีเสือ
ธนาคาร ซีไอเอ็มบี ไทย มอบโปรโมชั่นดีๆ ให้ธุรกิจสู้ปีเสือ ลูกค้าธุรกิจสมัครทำธุรกรรมออนไลน์ผ่าน BizChannel@CIMB รับบัตรกำนัลมูลค่าสูงสุด 700 บาททุกเดือน
9 ก.พ. 2565

นายไพศาล ธรรมโพธิทอง ผู้ช่วยกรรมการผู้จัดการใหญ่ ผู้บริหารสูงสุดธุรกรรมการเงิน และ ผู้บริหารสูงสุดเทคโนโลยีและวิทยาการข้อมูล ธนาคาร ซีไอเอ็มบี ไทย เปิดเผยว่า ธนาคารมุ่งเน้นความสำคัญของการใช้เทคโนโลยีให้เข้ามาช่วยอำนวยความสะดวกลูกค้าในการทำธุรกรรมต่างๆ โดยเฉพาะในภาวะและรูปแบบการทำธุรกิจและการใช้ชีวิตยุคนี้ ที่กำลังปรับสู่วิถีดิจิทัล ธนาคารจึงขอแนะนำบริการธนาคารออนไลน์เพื่อธุรกิจ [email protected] ซึ่งเป็นช่องทางการทำธุรกรรมการเงินทางออนไลน์ที่ออกแบบมาเพื่อลูกค้าธุรกิจโดยเฉพาะ สามารถทำการโอนเงิน จ่ายเงิน ดูรายการเดินบัญชี และอีกมากมาย ได้ทุกที่ทุกเวลาผ่าน Notebook หรือโทรศัพท์มือถือ สะดวกขึ้น ประหยัดเวลา ประหยัดค่าใช้จ่าย“บริการนี้ยังสอดคล้องวิสัยทัศน์ ธนาคารอาเซียนที่ขับเคลื่อนด้วยดิจิทัล (To Be a Digital-led Bank with ASEAN Reach) ลูกค้าธุรกิจที่เปิดตลาดในต่างประเทศ สามารถบริหารบัญชีธุรกิจที่มีอยู่กับ CIMB ได้ทุกบัญชีทั่ว ASEAN การันตีด้วย 3 รางวัลจากเวที Digital CX Awards 2021 ที่บริการ [email protected] Mobile App ได้รับ จากการออกแบบฟังก์ชั่นการใช้งานได้ตอบโจทย์ และสร้างประสบการณ์ที่ดีให้ลูกค้า” นายไพศาล กล่าว


ธนาคารจึงอยากเชิญชวนลูกค้าธุรกิจมาลองใช้บริการ และขอส่งมอบโปรโมชั่นดีๆ ต้อนรับปีเสือ ต่อที่ 1 ลูกค้าที่สมัครและทำธุรกรรมผ่าน [email protected] จำนวน 4 รายการขึ้นไปต่อเดือน รับบัตรเติมน้ำมัน PTT Privilege card มูลค่า 500 บาท ต่อที่ 2 ลูกค้าที่อนุมัติธุรกรรมผ่าน [email protected] Mobile App จำนวน 1 รายการขึ้นไปต่อเดือน รับเพิ่ม STARBUCKS CARD มูลค่า 200 บาท รวมมูลค่าที่ลูกค้าจะได้รับสูงสุด 700 บาททุกเดือน ตั้งแต่วันที่ 1 กุมภาพันธ์ ถึง 30 เมษายน 2565